Dinastiya

Dinastiya ( den — húkimet, húkimranlıq) — bir neshe izbe-iz húkimranlıq etken shaxslar payda bolǵan násil, úy, bir qatar húkimranlıq etetuǵın, ulıwma bir úyden húkimranlıq etetuǵın shaxslar, bir ájdaddan, monarxiya mámleketlerinde birdey náslden bolǵan monarxlar izbe-izligi, miyrasxorlıq huqıqı menen taxtta bir-birin almastırǵan shańaraqlar, mısalı, Rossiyadaǵı Romanovlar, Avstriya-Vengriyadaǵı Gabsburglar, Franciyadaǵı Valua hám Burbonlar. 

Dinastiyalar ádetde ájdad yamasa tiykarlawshi (Ryurikovichler, Shıńǵizidler, Yagellonlar) yamasa belgili wákil (Karolinglar) atı menen ataladı. Metafora mániste, birdey naslden kelip shıqqan, ata-analarınıń jumısların dawam ettiretuǵın, olardıń ızınen baratuǵın bir qatar adamlar.

 Házirgi húkimran dinastiyalar 
  Alauitler — Marokko
  Alievler (de-fakto) — Ázerbayjan
  Al Sabah — Kuveyt
  Al Said — Oman
  Al Tani — Qatar
  Al Xalifa — Baxreyn
  Bernadotlar — Shveciya
  Bolkiax — Bruney
  Vangchuk — Butan
  Vindzorlar (Vettinlar) — Ullı Britaniya
   Glyuksburglar (Oldenburglar) — Norvegiya, Daniya 
  Grimaldi — Monako
  Dlamini — Esvatini
  Ispaniya Burbonları (Robertinler) — Ispaniya
  Kimler (de-fakto) — KXDR
  Lixtenshteynler — Lixtenshteyn
  Norodom — Kambodja
  Oran (Nassau) — Niderlandiya
  Parm Burbonları (Robertinler) — Lyuksemburg
  Saksen-Koburg-Gotlar (Vettinlar) — Belgiya
  Sauditler — Saudiya Arabiya
  Siioso — Lesoto
  Sumeragi — Yaponiya
  Tupou — Tonga
  Xashimitler — Iordaniya
  Chakri — Tailand